[{"text_idx": "#000008", "text": "Mis puutub meie suhtesse loodusega, siis mul siin u\u0308hest ja selget vastust ei ole. Mulle tundub, et see on \u2013 nagu u\u0308hiskonnas paljude teiste teemadega \u2013 jaotunud ebau\u0308htlaselt. On inimesi, kes on vo\u0303tnud selle su\u0308dameasjaks; kes on na\u0308inud, et me sel viisil, sellise majandusmudeliga, sellise suhtumisega loodusse enam ja\u0308tkata ei saa. Kahjuks on veel ka palju inimesi, kes ei ole selle teema ta\u0308hendust ja ta\u0308htsust piisavalt teadvustanud. Nii et meil on veel palju to\u0308o\u0308d teha. O\u0303nneks need muutused globaalsel tasandil on selgelt na\u0308htavad, va\u0308hemalt teadlikkuse to\u0303usu na\u0308ol. Loodan, et globaalne ja lokaalne teadvustamine ka\u0308ivad siin edaspidi ka\u0308sika\u0308es, andes lisahoo teema aktuaalsuse teadvustamisele."}, {"text_idx": "#000017", "text": "UP: Hoolimata sellest, et ma pole antropoloog, nii palju ma erinevatest inimeste kultuuridest eri ajastuil tean, et inimesed tunnevad vastutust ko\u0303ige enda u\u0308mber toimuva eest. See on inimkultuuride po\u0303hijoon. Kasvo\u0303i ohverduste kaudu kaasa aidates, et pa\u0308ike ja\u0308lle to\u0303useks ja vihm tuleks ja maa viljakus sa\u0308iliks ja ku\u0308titavaid loomi oleks piisavalt. Inimene oma ka\u0308itumise kaudu pu\u0308u\u0308ab sa\u0308ilitada keskkonda, milles elab. Selline ka\u0308itumine on paljude inimkultuuride alusjoon: tunda vastutust ja mo\u0303elda, et kui meie inimestena midagi ei tee, siis la\u0308heb asi ka\u0308est a\u0308ra. Inimesed on juba liiga palju teinud ja ei mo\u0303tle enam, et ho\u0303imukultuurid on ennetavaid riitusi teinud, et hoida tasakaalu. Vastutus looduse ees on vana filosoofiline probleem erinevates kultuurides."}, {"text_idx": "#000018", "text": "MV: Minu mo\u0303te hakkas jooksma suunas, et mis on keskkonnaprobleemide po\u0303hjused. U\u0308ldisem po\u0303hjus, mis on seostatav Ulrike o\u0308elduga, on see, et kui traditsioonilised kultuurid olid u\u0308mbritseva looduskeskkonnaga vahetus ja teineteist mo\u0303istvas, respekteerivas ja va\u0308a\u0308rtustavas suhtes, siis meie tsivilisatsioon, kultuur ja majandusmudel on suuresti olnud selline u\u0308leolev looduse suhtes ja loodust teise metsiku, alava\u0308a\u0308rtustava suhtumisega vo\u0303i hoiakuga vaatlev. Ko\u0303ige vo\u0303iks kokku vo\u0303tta terminiga \"vo\u0303o\u0303randumine\". Kaasaegne u\u0308hiskond on looduskeskkonnast vo\u0303o\u0303randunud ja seeto\u0303ttu ei osata ka seda va\u0308a\u0308rtustada. Me ei tea, mis looduses toimub ega kuidas sealsed su\u0308steemid toimivad. Inimesed on niivo\u0303rd kaugel loodusest oma linnastunud elustiiliga. Tihti ei hoolita, sest nad ei mo\u0303ista neid protsesse su\u0308gavamalt."}, {"text_idx": "#000019", "text": "UP: U\u0308tleksin, et vo\u0303o\u0303randumine on u\u0308ks, kuid teine asi, mis on ka to\u0303sine probleem, on dihhotoomne mo\u0303tlemine. U\u0308hel pool on ilus, puhas loodus ja teisel pool inimkultuur. Kaitseme seda puhast loodust, mis on seal, kus inimest ei ole. Just keskkonnaaktivismis on viimasel ajal palju ra\u0308a\u0308gitud, kuidas vo\u0303iks lo\u0303ppeda looduse ekspluateerimine, et hoida puhast loodust. Seda puhtust veel tegelikult on. Kui vaadata ringi, ei leidu kuigi palju kohti, kust inimka\u0308si ega inimjalg ei ole u\u0308le la\u0308inud. Enamus leitavatest looduskohtadest maailmas on ikkagi inimkultuurist mo\u0303jutatud ja vormitud."}, {"text_idx": "#000023", "text": "MV: Arvan samuti, et teatava tasakaalu kahe vaate puhul peab leidma. Me ei saa inimesi to\u0303rjuda va\u0308lja vo\u0303i looduse a\u0308a\u0308realadele. Me elame sellises su\u0308mbioosis loodusega, nii ha\u0308sti vo\u0303i halvasti kui see o\u0303nnestub. Mulle aga tundub, et paratamatult, kui tahame ka looduses nende Ulrike mainitud liikide eksisteerimist, ja mitte ainult inimese jaoks, vaid ka iseenesest, siis looduse sisemise liigirikkuse va\u0308a\u0308rtustamine, kas siis o\u0308kotsentristlikult vo\u0303i kuidagi muud moodi, on vajalik. See tundub mulle paratamatu, sest iga liigi kadu on va\u0308ike vo\u0303i isegi suur katastroof looduse toimimises."}, {"text_idx": "#000024", "text": "Teame, et iga liigi kadu vo\u0303ib vallandada ahelreaktsiooni, mis omakorda viib teiste liikide kadumisele. Siinkohal peab to\u0303siselt la\u0308bi mo\u0303testama oma tegevuse ja tasakaalu selle vahel, kuidas me maakeral ko\u0303ige arvukama ja ka tugevaima o\u0308koloogilise jalaja\u0308ljega liigina arvestame ka teiste liikidega, et neil oleks vo\u0303imalik samuti maakeral tegutseda."}, {"text_idx": "#000026", "text": "Kui pu\u0308u\u0308ame loomade o\u0303igusi keskkonna kontekstis laiemalt vaadelda, siis kas teie arvates on see u\u0308ldse tehtav? Liha- ja karusnahato\u0308o\u0308stusi piirates tabaksime justkui kaks ka\u0308rbest u\u0308he hoobiga ehk u\u0308hest ku\u0308ljest saaksime va\u0308hendada na\u0308iteks metaanisaastet ja veetarbimist ning teisest ku\u0308ljest va\u0308hendada loomade ekspluateerimist, aga na\u0308iteks koduloomade ja loomtestimise puhul ei ole asi nii lihtne. Tundub, et kahel viimasel on inimese jaoks suurem vo\u0303i hoopis teistsugune va\u0308a\u0308rtus, vo\u0303i ma eksin?"}, {"text_idx": "#000027", "text": "MV: Siin on nu\u0308u\u0308d mitu probleemi koos. U\u0308helt poolt on nad seotud, teiselt poolt saab neid eraldi ka\u0308sitleda. Esiteks vo\u0303taks loomade o\u0303igused keskkonnaprobleemide kontekstis. To\u0303epoolest, me oleme liikumas sinnapoole, et me na\u0308eme loomade o\u0303igusi seotuna keskkonnaprobleemide lahendamisega. Siin on ilmselt ja\u0308llegi vaja sellist olulist mo\u0303tteviisi muutust. Kui senine valdav vo\u0303i domineeriv mudel on ka\u0308sitlenud looma mingis mo\u0303ttes toiduaineto\u0308o\u0308stuse osana, siis me peaksime, juhul kui meil o\u0303nnestub mo\u0303elda, et loomal on ka teatud agentsus, va\u0308a\u0308rikus, o\u0303igused, u\u0308helt poolt muutma suhtumist loomadesse ja teiselt poolt on vo\u0303imalik, et suhtumise muutmise kaudu me saaksime piirata to\u0308o\u0308stust, mis po\u0303hineb loomade masinlikul ekspluateerimisel. Selle kaudu va\u0308heneks metaani ja muude kahjulike ainete emissioon. Ma na\u0308en, et need on omavahel seotud."}, {"text_idx": "#000030", "text": "MV: Ilmselt tuleb eristada, et u\u0308helt poolt vaatame kultuure nende lokaalses toimimises, aga mo\u0303ned kultuurilised trendid ka globaliseeruvad, na\u0308iteks sushikultuur. Sushikultuuri tagaja\u0308rjeks on see, et teatud kalaliigid, na\u0308iteks tuun, mida kasutatakse sushikultuuris va\u0308ga palju, va\u0308lja surevad, siis peab hakkama midagi ette vo\u0303tma, et sellist asja takistada. Peab vaatama seda, kas kultuuriline eksport lokaalsete kultuuride teatud tavades, mis on tihti o\u0303igustatud ja seotud lokaalsete kultuurisituatsioonidega, globaalses kontekstis ei vo\u0303i hoopis tekitada raskeid keskkonnaprobleeme juurde."}, {"text_idx": "#000031", "text": "Kui kaugele metsikusse loodusse peaks inimene u\u0308ldse ulatuma? Milline roll vo\u0303iks inimesel olla ohustatud liikide kaitsel, kui tulla liigiaretuse juurde, mis on muidugi ka ta\u0308iesti omaette teema? U\u0308hest ku\u0308ljest ei ole see ku\u0308simus, kas lo\u0303vi vo\u0303ib liha su\u0308u\u0308a, vaid kas inimene peaks aitama metsas haavatud loomi? Kas peaksime nad ja\u0308tma kellelegi so\u0308o\u0308giks?"}, {"text_idx": "#000032", "text": "MV: Ku\u0308simus on o\u0303igustatud, kuid on oht seda u\u0308leantropomorfiseerida. Ma ei arva, et inimene peaks sekkuma looduse ka\u0308iku, takistades vabas looduses u\u0308hte teist jahtimast, sest sellega seaks inimene end ikkagi mingisse rolli, milles ta u\u0308he liigina paljudest ei saa maakeral olla. Ma arvan, et peaksime respekteerima seda, kuidas loodus toimib isekorralduva su\u0308steemina, kus on paratamatu, et u\u0308ks liik toitub teisest. Kui me seda mudelit kuidagi lo\u0303hkuma, takistama vo\u0303i u\u0308mber tegema hakkame, sarnaneb see suuresti mo\u0303tetega, kus mingeid jo\u0303gesid on vaja teistpidi voolama panna vo\u0303i midagi muud sarnast, mis tavaliselt lo\u0303ppevad suurte katastroofidega."}, {"text_idx": "#000034", "text": "Kuidas te eelnevat kokku vo\u0303ttes ma\u0308a\u0308ratleksite inimese positsiooni teiste loomade ja muu looduse suhtes?"}, {"text_idx": "#000036", "text": "MV: U\u0308ks asi on see, mis puudutab inimese positsiooni teiste loomade ja looduse suhtes ja on seotud inimeste arvuga. Olles u\u0308limalt arvukas liik, keda on miljardeid, ja see arv on endiselt to\u0303usuteel, seab see kogu eluslooduse planeedil Maa to\u0303sise surve alla. Ilmselt oleks vaja globaalset kokkulepet, et me ei liiguks sel teel enam pikalt edasi. On na\u0308ha, et oleme ammu kriitilise taluvuspiiri u\u0308letanud. Nu\u0308u\u0308d on vaja liikuda teises suunas ning leiutada viise inimese o\u0308koloogilise jalaja\u0308lje va\u0308hendamiseks. Olen Ulrikega no\u0303us: me ei saa inimesi sundida ega asju ette kirjutada. Tuleb leiutada viisid, kus jo\u0303uame teatud kokkulepeteni u\u0308hiskondlike arutelude tulemusel. Loomulikult see ha\u0308sti ei o\u0303nnestu ja pikk tee on veel ka\u0308ia, aga inimese positsioon teiste loomade ja muu looduse suhtes saab tulevikus kujuneda ainult u\u0308hiskondliku kokkuleppe po\u0303hjal. Me peame olema no\u0303us teatud hoiakuid ja poliitikaid ning domineerivaid majandusmudeleid muutma."}, {"text_idx": "#000037", "text": "UP: Siiski u\u0308tleks, et see tee ei ole nii selge ja sirge. Alati peab valmis olema tagasilo\u0308o\u0308kideks. Vaadates koroona olukorda, siis teatud aegadel ko\u0303ik mo\u0303istavad ha\u0308sti, kuidas ka\u0308ituda, kuid a\u0308kki u\u0308lehomme mo\u0303istame juba teisiti. Ja u\u0308leu\u0308lehomme tekivad vastureaktsioonid. See on elav mo\u0303tlemine ja ka\u0308itumine, mille sees me oleme. Kunagi pole nii, et u\u0308ks kord lepitakse kokku ja nii asjad ja\u0308a\u0308vadki. Kokkulepet peab uuendama enda jaoks iga pa\u0308ev, loomade ja looduse jaoks meie u\u0308mber. Siin see la\u0308hebki keeruliseks. Kui see vaid oleks u\u0308ks kokkulepitav samm, siis oleks elu palju lihtsam."}, {"text_idx": "#000049", "text": "Suri arhitekt ja maalikunstnik Raul Paabo"}]